Document ID: 32010D0165

DEĊIŻJONI TAL-KUMMISSJONI
tat-18 ta’ Marzu 2010
biex tirtira r-referenza għall-istandard EN ISO 4869-4: 2000 - “L-Akustika - Il-Protetturi tas-smigħ - Parti 4: Kejl ta’ livelli ta’ pressjoni ta’ ħoss għal kuffji tal-widnejn li jibbilanċjaw il-ħsejjes skont il-livell (ISO/TR 4869-4: 1998)” skont id-Direttiva tal-Kunsill 89/686/KEE
(notifikata bid-dokument numru C(2010) 1599)
(Test b’relevanza għaż-ŻEE)
(2010/165/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 89/686/KEE tal-21 ta’ Diċembru 1989 dwar l-approssimazzjoni tal-liġijiet tal-Istati Membri rigward l-apparat personali protettiv (1), u b’mod partikolari l-Artikolu 6(1) tagħha,
Wara li kkunsidrat l-opinjoni tal-Kumitat Permanenti mwaqqaf mill-Artikolu 5 tad-Direttiva 98/34/KE tal-Parlament Ewropew u tal-Kunsill tat-22 ta’ Ġunju 1998 li tistabbilixxi proċedura għall-għoti ta’ informazzjoni fil-qasam tal-istandards u tar-Regolamenti Tekniċi (2),
Billi:
(1)
L-istandard Ewropew EN ISO 4869-4: 2000 - “L-Akustika - Il-Protetturi tas-smigħ - Parti 4: Kejl ta’ livelli ta’ pressjoni ta’ ħsejjes għall-kuffji tal-widnejn li jibbilanċjaw il-ħoss skont il-livell (ISO/TR 4869-4: 1998)”, ġie adottat mill-Kumitat Ewropew għall-Istandardizzazzjoni (CEN) f’April 2000. Ir-referenza għall-istandard ġie ppubblikat għall-ewwel darba f’Il-Ġurnal Uffiċjali tal-Unjoni Ewropea tas-6 ta’ Ottubru 2005 (3).
(2)
Il-Ġermanja ressqet oġġezzjoni formali fir-rigward tal-istandard EN ISO 4869-4: 2000.
(3)
L-oġġezzjoni formali tal-Ġermanja tressqet fuq il-bażi li l-istandard EN ISO 4869-4: 2000 jonqos milli jissodisfa r-rekwiżiti stipulati fl-Anness II tad-Direttiva 89/686/KEE, billi l-metodu tat-test għall-kuffji li jibbilanċjaw il-ħoss skont il-livell speċifikat minn dak l-istandard għandu tendenza li jagħti stima għolja iktar milli mistħoqq tal-effikaċja tal-protettur tas-smigħ li jiġi ttestjat, u r-riżultati la ma jkunu rappreżentattivi tal-esponiment tal-utent u lanqas riproduċibbli.
(4)
Wara li ġie eżaminat l-istandard Ewropew EN ISO 4869-4: 2000 il-Kummissjoni stabbiliet li l-istandard ma jissodifax bis-sħiħ ir-rekwiżiti bażiċi tas-saħħa u tas-sikurezza stabbiliti fit-taqsimiet 1.1.2.1 u 3.5 tal-Anness II għad-Direttiva 89/686/KEE.
(5)
Ir-referenza għall-istandard EN ISO 4869-4: 2000 għalhekk għandha tiġi rtirata mil-lista tal-istandards armonizzati f’Il-Ġurnal Uffiċjali tal-Unjoni Ewropea, bir-riżultat li l-konformità mal-istandards nazzjonali rilevanti li jittrasponu l-istandard armonizzat EN ISO 4869-4: 2000 m’għadux jikkonferixxi preżunzjoni ta’ konformità mar-rekwiżiti essenzjali tad-Direttiva 89/686/KEE,
ADOTTAT DIN ID-DEĊIŻJONI:
Artikolu 1
Ir-referenza għall-istandard EN ISO 4869-4: 2000 - “L-Akustika - Il-Protetturi tas-smigħ - Parti 4: Kejl ta’ livelli ta’ pressjoni ta’ ħsejjes għal kuffji tal-widnejn li jibbilanċjaw il-ħsejjes skont il-livell (ISO/TR 4869-4: 1998)” hija rtirata mil-lista tal-istandards armonizzati f’Il-Ġurnal Uffiċjali tal-Unjoni Ewropea.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-18 ta’ Marzu 2010.

Labels: 7
9
20